## Príloha č. 1 SP k DNS na Projektové služby\_výzva č. 5

**Opis predmetu zákazky**

**Názov zákazky:**

**Výzva č. 5 - Spracovanie projektovej dokumentácie a výkonu odborného autorského dozoru (OAD) pre investičný zámer Rekonštrukcia a prestavba skladových priestorov na kancelárske priestory“**

**Opis predmetu zákazky:**

Predmetom tejto zákazky je vypracovanie projektovej dokumentácie v podrobnosti dokumentácie na realizáciu stavby a výkon odborného autorského dozoru (OAD) pre investičný zámer Rekonštrukcia a prestavba skladových priestorov na kancelárske priestory. Priestory, ktoré má spoločnosť OLO a.s. v dlhodobom prenájme sa nachádzajú v areáli spoločnosti MH Teplárenský holding, a.s. prevádzka Výhrevňa Juh lokalita Vlčie hrdlo. Nákres skladových priestorov tvorí prílohu opisu predmetu zákazky - Príloha č. 1a) -dispozičný výkres. Podrobný opis predmetu obstarávania je uvedený v časti s názvom špecifikácia predmetu zákazky nižšie v opise. Bližšie podmienky dodania predmetu obstarávania sú vymedzené v návrhu Zmluvy o dielo .

**Súčasti plnenia zo strany uchádzača:**

1. Zabezpečenie vstupných podkladov, Stavebnotechnické zameranie priestorov, analýza súčasného stavu, analýza stavu elektrických rozvodov, LAN rozvodov, analýza stavu rozvodov vody, kanalizácie a vykurovania, meranie hluku a vibrácií.
2. Návrh technického riešenia podľa platných legislatívnych predpisov a noriem STN EN. Riešenie stavby musí rešpektovať príslušné technické a právne predpisy, normy a musí byť ekonomické ako z pohľadu realizácie, tak aj z pohľadu prevádzky a údržby
3. Návrh opatrení na zamedzenie prenosu hluku a vibrácií z výrobnej časti budovy do kancelárskeho priestoru. Navrhnúť izolačné materiály alebo technológie, ktoré by mohli byť efektívne použité na elimináciu vplyvu hluku a vibrácií tak aby priestor spĺňal hygienické štandardy / legislatívne požiadavky na kancelárske priestory.
4. Navrhnuté technické riešenie, bude počas spracovávania projektovej dokumentácie pravidelne konzultované a priebežne schvaľované objednávateľom
5. Vypracovanie projektovej dokumentácie v podrobnosti dokumentácie na realizáciu stavby
6. Vypracovanie návrh interiérového dizajnu v podrobnosti dokumentácie na realizáciu stavby
7. Výkon odborného autorského dohľadu vrátane vypracovania potrebných zmien a dodatkov k projektu tak, ako budú dohodnuté na kontrolných dňoch stavby – v predpokladanom rozsahu 40 osobohodín
8. Účasť na kontrolných dňoch stavby počas realizácie projektu
9. Tlač PD v potrebnom počte paré 6

**Vypracovaná dokumentácia má minimálne obsahovať:**

* celý názov spracovateľského subjektu a identifikačné údaje stavby
* obsah, ktorý delí dokumentáciu na ucelené časti
* štruktúra a rozsah projektu podľa UNIKA 2022
* zoznam noriem, literatúry, smerníc a predpisov, technických podmienok
* zoznam podkladov, na základe ktorých bol projekt spracovaný
* navrhované materiály, ich druh a kvalitu
* výpočtová, textová a grafická časť (technická správa, výkresy, schémy a pod.)
* Položkový výkaz výmer
* Položkový rozpočet a celkové náklady stavby,

**Presná špecifikácia predmetu zákazky:**

1. **Projektová dokumentácia pre kancelársku miestnosť:**

**Rekonštrukcia bude okrem iného zahŕňať:**

* Staré okná budú nahradené novými, energeticky efektívnymi oknami
* Rekonštrukcia podláh, stien a stropov, zohľadniac účel využitia priestoru
* Rekonštrukcia elektroinštalácie, osvetlenia a LAN siete. Aktualizácia elektroinštalácie, osvetlenia a LAN siete zohľadňujúc účel využitia priestoru
* Rekonštrukcia vykurovania, napojenie na existujúci rozvod v budove
* Inštalácia klimatizačného systému na udržanie optimálnej teploty počas celého roka
* Výmena vstupných dverí, návrh a inštalácia nových bezpečných a esteticky príjemných vstupných dverí
* Zaslepenie dvoch okien, ktoré smerujú do susednej miestnosti, s dôrazom na zlepšenie izolácie a zabezpečenie súkromia
* Vypracovanie návrhu interiérového dizajnu vrátane kompletného vybavenia nábytkom zohľadňujúc účel využitia priestoru
1. **Projektová dokumentácia pre kuchynku a toaletu:**

**Rekonštrukcia bude okrem iného zahŕňať:**

* Staré okná budú nahradené novými, energeticky efektívnymi oknami.
* Prestavba bývalej práčovne na kuchynku
* Rekonštrukcia toalety
* Rekonštrukcia podláh, stien a stropov, zohľadniac účel využitia priestoru
* Rekonštrukcia elektroinštalácie a osvetlenia. Aktualizácia elektroinštalácie a osvetlenia zohľadňujúc účel využitia priestoru.
* Rekonštrukcia rozvodov vody a kanalizácie. Aktualizácia rozvodov vody a kanalizácie zohľadňujúc účel využitia priestoru.
* Rekonštrukcia vykurovania, napojenie na existujúci rozvod v budove.
* Vypracovanie návrhu interiérového dizajnu vrátane kompletného vybavenia nábytkom zohľadňujúc účel využitia priestoru

*Na spresnenie rozsahu zákazky je pre každého uchádzača odporúčané zúčastniť sa obhliadky.*

Spracovaná projektová dokumentácia bude slúžiť k výberu dodávateľa stavebných prác a samotnej realizácii prác .

Dodávateľ odovzdá dielo vo formáte a počte v zmysle zmluvy.

Súčasťou plnenia dodávateľa je odovzdanie licencie v súlade s Autorským zákonom, aby OLO a.s. mohlo využívať všetky výsledky činnosti víťazného uchádzača.

Ostatné požiadavky a podmienky:

Navrhovaná cena musí zahŕňať všetky náklady, ktoré súvisia, resp. vzniknú v súvislosti s plnením predmetu zákazky.

Uchádzač je oprávnený dielo alebo jeho časti zhotoviť prostredníctvom subdodávateľov. Pri zhotovení diela alebo jeho časti prostredníctvom subdodávateľov uchádzač objednávateľovi zodpovedá, akoby dielo zhotovil sám.

Príloha č 1a) \_ Dispozičný výkres